BSC-LT/ACAData huggingface dataset:
[ca] Aquest projecte, dins de l'àrea Java EE, del grau d'enginyeria informàtica, consisteix en el desenvolupament d'una prova de concepte d'una aplicació web que permet gestionar el calendari de cites d'una persona o d'una empresa. El projecte ofereix a les persones interessades les dates disponibles per programar una reunió entre dues parts o per a reservar una cita d'un servei. Per consegüent, el que aporta aquest projecte, és evitar la usual llarga cadena de comunicació fins a arribar a coordinar una cita a través de correus electrònics, missatges o trucades de telèfon. La gestió i desenvolupament del projecte s'ha fet seguint el mètode en cascada. Les etapes per les quals ha passat el projecte han sigut les etapes de definició, d'anàlisi i disseny, la implementació i finalment la memòria i presentació. El projecte ha servit per a posar en pràctica els coneixements adquirits al grau, en especial els adquirits a l'itinerari d'enginyeria del programari. Les conclusions extretes a destacar són, per una banda, que la corba d'aprenentatge d'un projecte que necessita de frontend, backend i infrastructura requereix molt temps per adquirir el coneixement i entendre les diferents parts i, per una altra banda, que la a gestió d'un projecte amb el mètode de cascada és complicada de complir fil per randa, ja que sorgeixen problemes o requisits enmig de la implementació del projecte que no s'havien tingut en compte a l'anàlisi.

[en] This project, within the Java EE area, for the computer engineering degree, consists of developing a proof of concept for a web application that allows managing the appointment calendar of a person or a company. The project offers interested parties the available dates to schedule a meeting between two parties or to book an appointment for a service. Consequently, what this project contributes is avoiding the usual long chain of communication required to coordinate an appointment through emails, messages, or phone calls. The management and development of the project were carried out following the waterfall method. The stages the project went through were the definition, analysis and design, implementation, and finally the report and presentation. The project served to put into practice the knowledge acquired in the degree, especially those acquired in the software engineering track. The main conclusions drawn are, on the one hand, that the learning curve for a project that requires frontend, backend, and infrastructure takes a lot of time to acquire the knowledge and understand the different parts; and, on the other hand, that managing a project with the waterfall method is difficult to follow to the letter, as problems or requirements arise during the implementation of the project that were not considered in the analysis.
[ca] L'11 de març de 2020, l'Organització Mundial de la Salut (OMS) classifica l'epidèmia de la SARS-CoV-2 com a pandèmia. En poques setmanes, el virus infecta milers de persones, paralitza l'economia mundial i els estats adopten mesures d'urgència per tal de contenir-lo i evitar la saturació dels sistemes sanitaris nacionals. Aquesta recerca explora lexicomètricament un corpus integrat per quatre subcorpus comparables (en anglès, francès i castellà) que inclouen discursos del període de l'1 de gener de 2020 al 30 de setembre de 2021 sobre la gestió de la COVID-19 pronunciats en els contextos institucionals següents: l'OMS, la Comissió Europea (CE), el Govern d'Espanya (ES) i la República francesa (FR). L'estudi parteix d'un marc teòric i metodològic basat en la lingüística de corpus, la lexicometria i l'anàlisi del discurs. S'adopta com a punt de partida el vocabulari utilitzat en els discursos de l'OMS per analitzar-ne qualitativament les paraules més emprades i comparar-ne els usos amb la resta de subcorpus. Es caracteritzen els usos del vocabulari amb relació a la diversitat de mesures d'emergència adoptades, el lèxic bel·licista i, en darrer lloc, el vocabulari amb relació a valors, qualitats i capacitats.

[en] On March 11, 2020, the World Health Organization (WHO) declared SARS-CoV-2 a pandemic. Within weeks, the virus infected thousands, paralyzing the global economy. Countries rolled out urgent measures to stem the spread of coronavirus and limit the strain on their healthcare systems.This paper reports on a lexicometric analysis of a corpus comprised of four comparable subcorpora (in English, French and Spanish). It analyzes speeches concerning pandemic management delivered by the leaders of the WHO, European Commission (EC), Government of Spain (ES), and Presidency of the French Republic (FR) between January 1, 2020, and September 30, 2021.Drawing on corpus-based linguistics, discourse analysis and lexicometrics, the study considers the vocabulary used in WHO speeches, qualitatively analyzing the most frequently used units and comparing these to the subcorpus as a whole. Terms described relate to a range of emergency measures, war imagery, and vocabulary related to values, qualities and abilities.
[ca] L'abús sexual infantil (ASI) és un problema amb repercussions en l'edat adulta de les víctimes. Nombrosa literatura científica ha estudiat els efectes a curt i llarg termini de l'ASI, principalment mitjançant investigacions de tipus retrospectiu. Entre aquests efectes destaquen la presència de símptomes depressius i ansiosos. Tanmateix, existeixen pocs estudis que analitzin aquests efectes de manera prospectiva, fent un seguiment de la seva evolució durant el desenvolupament vital. Aquest treball final de grau té un doble objectiu. D'una banda, poder fer un seguiment de la simptomatologia depressiva i ansiosa en víctimes d'ASI durant tota la seva vida adulta. De l'altra, comparar aquests resultats amb els obtinguts amb un grup control representatiu de la població general. Amb aquest objectiu s'aplicaran el Beck Depression Inventory-II (BDI-II) i el Beck Anxiety Inventory (BAI) als dos grups. S'analitzaran aquests resultats a partir de subgrups de cohorts del mateix gènere amb una finestra d'edat de 5 anys (a partir dels 18 anys d'edat). Es pretén comprovar la relació entre l'ASI i majors índexs de depressió i ansietat, així com el manteniment d'aquesta simptomatologia al llarg del temps. Una limitació del nostre estudi és el fet que el grup control pugui incloure subjectes que hagin patit ASI. A Catalunya, el percentatge de víctimes d'ASI s'estima en el 15% de la població. Malgrat aquesta limitació, esperem augmentar el coneixement sobre els efectes a llarg termini de l'ASI.

[en] Childhood sexual abuse (CSA) is an issue with repercussions in the adulthood of the victims. Numerous scientific literature has studied the short and long term effects of CSA, mainly through retrospective research. These effects include the presence of depressive and anxious symptoms. However, there are few studies that analyze these effects in a prospective approach, tracking their lifelong evolution. This final degree work has a double objective. On the one hand, to track the depressive and anxious symptomatology of ASI victims during their entire adulthood. On the other hand, to compare these results with those obtained with a control group representative of the general population. To this aim, the Beck Depression Inventory-II (BDI-II) and the Beck Anxiety Inventory (BAI) will be applied to both groups. These results will be analyzed through subgroups of same gender cohorts with a window of 5 years of age (starting from 18 years of age). The aim is to check the relationship between CSA and higher rates of depression and anxiety, as well as the maintenance of this symptomatology over time. Our study will be limited by the fact that the control group might include CSA victims. In Catalonia, the estimated share of CSA victims is 15% of its population. In spite of this limitation, we expect to enhance the knowledge about the long-term effects of CSA.
[ca] La xarxa ferroviària i el sistema de ciutats han estat en constant interacció durant gairebé dos segles. El paper que ha tingut l'infraestructura de transport sobre el desenvolupament urbà i territorial durant aquest període és difícilment qüestionable. El ferrocarril va ser projectat sobre un territori antropitzat i subjectat a forts condicionants geogràfics, la qual cosa dificultava el seu encaix espacial. Les ciutats es van veure obligades a alterar les seves dinàmiques de creixement per integrar la nova infraestructura. La morfologia urbana, la planificació territorial, el sistema socioeconòmic o les lògiques de transport regional van ser alguns dels aspectes que es van veure més condicionats per aquest procés. El present treball pretén ressaltar aquest potencial transformador de la infraestructura ferroviària mitjançant un treball bibliogràfic que abordi el marc teòric des d'una perspectiva històrica. A més, s'aporten alguns estudis de cas, amb la voluntat d'exemplificar els principals conceptes desenvolupats a les principals ciutats europees.

[en] Railway networks and city systems have been interacting for almost two centuries. The role planned by transport infrastructure on urban development and configuration of territories is hardly questionable. Railway networks were projected in a pre-existing territory and subject to strong geographical constraints, which conditioned their spatial fit. Cities were enforced to adapt their morphological growth patterns in order to integrate the new infrastructure. Urban morphology, urban and regional planning, the socio-economic system and the logic behind transportation systems were some of the elements most affected by this process. The present paper seeks to highlight the potential of this infrastructure to transform. It does this through bibliographical research that considers both the theoretical approach and the historical perspective. Furthermore, several case studies have been analysed in order to contextualise the main concepts in a European context.
[ca] Aquest article presenta una indagació sobre l'ofici de professor universitari en l'era dels mitjans electrònics. Aquesta indagació es dóna sobre tres cultures que afecten aquest ofici: la cultura computacional, textual i educativa. L'abast del projecte és etnogràfic i té un disseny metodològic exploratori. La discussió es desenvolupa sobre la convergència d'alfabets i el pensament comunicacional i computacional.

[en] This article examines the profession of university lecturer in the age of electronic media. It covers three cultures that affect the profession: computational, textual and educational. The field of reference in this project is ethnographic using exploratory methodology. The discussion builds on the convergence of alphabets and communicational and computational thinking.
[ca] En aquest article presentem Intelligent Industrial Internet (I3) Mote, una plataforma de hardware oberta dirigida a la connectivitat industrial i les implementacions de detecció. El I3Mote presenta els components de baixa potència més avançats per afrontar la detecció, la informàtica i la connectivitat sense fils que exigeixen les aplicacions industrials. La plataforma ha estat dissenyada per omplir el buit en el mercat de prototips industrials i d'implementació primerenca amb un disseny compacte, econòmic i de baix cost. I3Mote és un sistema de creació de prototips avançat i compacte que integra els components requerits per implementar-se com a un producte, aprofitant la necessitat de les indústries receptores per construir la seva pròpia solució a mida. Aquest article descriu el disseny de la plataforma, el firmware i l'ecosistema de programari i caracteritza el seu desenvolupament en termes de consum d'energia.

[en] In this article we present the Intelligent Industrial Internet (I3) Mote, an open hardware platform targeting industrial connectivity and sensing deployments. The I3Mote features the most advanced low-power components to tackle sensing, on-board computing and wireless/wired connectivity for demanding industrial applications. The platform has been designed to fill the gap in the industrial prototyping and early deployment market with a compact form factor, low-cost and robust industrial design. I3Mote is an advanced and compact prototyping system integrating the required components to be deployed as a product, leveraging the need for adopting industries to build their own tailored solution. This article describes the platform design, firmware and software ecosystem and characterizes its performance in terms of energy consumption.
[ca] La falta de personal qualificat i la retenció del talent al sector turístic i, més concretament, a les companyies hoteleres suposen els principals problemes dels departaments de recursos humans als que s'enfrenten diàriament. L'increment de les competències professionals i la incorporació de noves és una de les principals accions que incideix de forma directa en l'obtenció d'aquest objectiu. Dotar d'eines de gestió de coneixement per afavorir l'adquisició de competències professionals completes enfocades a la pròpia empresa ocupant el mínim temps possible als treballadors és la raó d'aquest Treball de Fi de Grau. Aquesta aplicació cerca millorar les competències professionals del personal d'hotels mitjançant l'oferta de programes de formació adaptats a les necessitats específiques del sector. A través d'una metodologia àgil de desenvolupament i la integració de tecnologies innovadores, es pretén facilitar la planificació, seguiment i avaluació de la formació, contribuint així a la millora de l'acompliment laboral i la competitivitat de les empreses hoteleres. A més, es consideren aspectes ètic-socials com l'equitat en l'accés a la formació i la promoció de la diversitat i inclusió en el lloc de treball. S'espera que aquest projecte tingui un impacte positiu en la sostenibilitat, l'ètica laboral i la diversitat dins del sector hoteler, promovent una cultura organitzacional basada en l'aprenentatge continu i el desenvolupament professional dels seus empleats.

[en] The lack of qualified personnel and the retention of talent in the tourism sector and, more specifically, in hotel companies, are the main problems that human resources departments face on a daily basis. The increase in professional skills and the incorporation of new ones is one of the main actions that directly affects the achievement of this objective. Providing knowledge management tools to favour the acquisition of complete professional competences focused on the company itself, occupying as little time as possible for the workers, is the reason for this Final Degree Project. This application seeks to improve the professional skills of hotel staff by offering training programmes adapted to the specific needs of the sector. Through an agile development methodology and the integration of innovative technologies, the aim is to facilitate the planning, monitoring and evaluation of training, thus contributing to the improvement of job performance and competitiveness of hotel companies. In addition, ethical-social aspects such as equity in access to training and the promotion of diversity and inclusion in the workplace are considered. This project is expected to have a positive impact on sustainability, work ethics and diversity within the hotel sector, promoting an organizational culture based on continuous learning and development.
[ca] Les administracions públiques s'han posicionat com un dels públics objectiu més rellevants pel que fa a l'ús i al foment del programari lliure. Estalvi de costos de llicències, foment de la indústria local, localització de les llengües marcada per l'interès social i no estrictament comercial, foment d'una societat de la informació i del coneixement basada en tecnologies lliures i estàndards oberts, entre molts d'altres, són alguns dels temes que han generat un debat en el si de l'Administració pública i que encara són totalment vigents. En aquest article es pretén fer un repàs d'alguns dels projectes i iniciatives destacades que s'estan duent a terme al voltant del programari lliure i les administracions públiques. Aquesta tria està centrada en l'Estat espanyol, tot i que també s'han tingut en compte altres elements normatius i estudis internacionals amb la intenció de donar una visió més àmplia de tot el conjunt.

[en] Public administrations have become one of the major users and promoters of free software. Saving license costs, promoting local industry, use of local languages out of social interest and not strictly commercial, promoting an information and knowledge society based on free technology and open standards are some of the areas which have generated debate in the heart of the public administrations, and which still remain wholly valid. This article looks at some of the main projects and initiatives involving free software and public administrations, focussing on Spain but taking into account certain international regulations and studies, to give a wider view of the whole area.
[ca] Kpax és una xarxa social, que implementa un lloc web on poder trobar jocs que tinguin a la seva definició algun propòsit educatiu o que permetin millorar certes habilitats personals. Està construïda mitjançant mòduls amb l'aplicació de llicència lliure Elgg.

[en] Kpax is a social network that implements a web site where you can find games that have in defining an educational purpose or to improve certain personal skills. It is built using modules with the free license application Elgg.
[ca] Airbnb ha esdevingut la plataforma de lloguer turístic a curt termini més important del món. Si bé els efectes que ha provocat han estat àmpliament analitzats en zones urbanes i centres històrics, s'ha parat poca atenció a les zones rurals d'interior i de muntanya. L'objectiu principal d'aquest estudi és contribuir a l'escassa literatura sobre els efectes d'Airbnb en zones rurals. Específicament, la seva distribució espacial, naturalesa i tipologia, la connexió amb l'oferta turística i l'impacte socioeconòmic exercit en el mercat de lloguer. Per això es van fer servir anàlisis estadístiques de correlació de Pearson i models de regressió lineal múltiples. Els resultats mostren la professionalització d'Airbnb, la concentració en zones amb una oferta turística existent i un important parc d'habitatges secundaris i buits, a més d'un efecte d'increment de preus en el mercat de lloguer.

[en] Airbnb has become the most important short-term tourist rental platform in the world. Although its effects have been extensively studied in urban areas and historical districts, little attention has been paid to inland rural and mountain areas. The aim of this study is to contribute to the scarce literature on the effects of Airbnb in rural areas; specifically, its spatial distribution, nature and typology, its relationship with the tourist supply and the socioeconomic impact on the rental market. To do this, statistical analysis of Pearson's correlation and multiple linear regression models were used. The results show: (i) the professionalization of Airbnb, (ii) its concentration in areas with an existing tourist sup-ply and a significant number of second and empty homes, and (iii) an effect of increasing prices in the rental market.
[ca] Aquest document mostra una sèrie de pautes per al disseny d'espais de joc exteriors per a infants amb autisme i les seves famílies. Aquestes guies de disseny s'han desenvolupat a través dels aprenentatges d'ASD Publics, un projecte de la Nova Bauhaus Europea que té com a objectiu millorar els espais públics amb i per als infants autistes i les seves famílies. El document està concebut com un manual fet a partir de pautes i recomanacions de disseny. S'exposen les característiques d'una àrea de joc, els seus elements de joc, així com consideracions sobre com gestionar-la per a ser inclusiva per nens amb autisme.

[en] This document shows a series of guidelines for the design of outdoor play areas for children with autism and their families. This design guidelines have been developed through the learnings from ASD Publics, a New European Bauhaus project that aims to improve public spaces with and for autistic children and their families. The document is conceived as a handbook made out of design guidelines and recommendations. It outlines the characteristics of a play area and its play elements as well as management considerations to be inclusive for children with Autism.
[ca] En aquest treball argumentarem que les democràcies liberals es troben amenaçades per les empreses que basen el seu model de negoci en la captació i gestió de dades dels usuaris. Aquest tipus d'empreses despleguen mecanismes de vigilància i seducció que vulneren el nostre procés de presa de decisions, afectant els sistemes de control polític que la ciutadania ha exercit tradicionalment en les democràcies liberals. Fonamentarem la nostra tesi oferint una definició complexa de què podem entendre per liberalisme per a, posteriorment, explicar de quina manera aquest tipus d'empreses tecnològiques amenacen amb aglutinar un poder excessiu. Després, explicarem de quina manera la nostra racionalitat, entesa com el procés de presa de decisions, és vulnerable a determinats tipus de biaixos cognitius que exploten les xarxes socials i limiten la nostra autonomia. Conclourem esbossant alguns escenaris des dels quals articular una estratègia de resistència per a recuperar la nostra sobirania política.

[en] In this paper we will argue that liberal democracies are threatened by companies that base their business model on the collection and management of user data. This type of companies deploy surveillance and seduction mechanisms that violate our decision-making process, affecting the systems of political control that citizens have traditionally exercised in liberal democracies. We will base our thesis by offering a complex definition of what we can understand by liberalism and then explain how this type of technological companies threaten to agglutinate excessive power. We will then explain how our rationality, understood as the decision-making process, is vulnerable to certain types of cognitive biases that exploit social networks and limit our autonomy. We will conclude by outlining some scenarios from which to articulate a strategy of resistance to regain our political sovereignty.